ERIC: guia ràpida. Curs 2021-22
Author: CRAI Biblioteca del Campus de Mundet
Keywords: formació d'usuaris, Universitat de Barcelona, bases de dades, ERIC, educació, pedagogia, CRAI, biblioteca, Campus de Mundet

ERIC ofereix l’opció de traduir el resum a l’idioma que vulguem.
Finalment, accedirem al text complet (en cas d’estar disponible) clicant en el botó de consulta dels recursos de la UB.
Amb l’opció «Citar» a la finestra de resultats podem extreure les referències que vulguem en qualsevol dels formats que ofereix ERIC, com per exemple el de l’APA.
Mendeley és un gestor de referències bibliogràfiques amb què podreu organitzar la recerca, col·laborar amb altres usuaris en línia i conèixer els darrers documents publicats en el vostre àmbit temàtic.
Per exportar les referències a Mendeley des d’ERIC, cal triar l’opció «RIS» que apareix en clicar a la icona «Todas las opciones para guardar» en el llistat de resultats.
L’opció «Mi cuenta» permet crear un compte d’usuari amb el qual podrem:
Configurar i guardar les preferències
Guardar, organitzar i compartir documents
Guardar les cerques, recuperar-les i combinar-les
Veure i gestionar alertes i RSS
Etiquetar les cerques i compartir-les
L’opció «Preferencias» permet personalitzar la visualització de la informació i de les cerques, la presentació dels resultats i el format de les citacions.

Citació de documents

Exportar a Mendeley

CREACIÓ DE COMPTE I PERSONALITZACIÓ

I M P O R T A N T
Per accedir a aquesta base de dades, així com a la resta de recursos electrònics contractats pel CRAI, cal activar el SIRE i autenticar-se amb l’identificador UB o local.
Més informació a:
http://crai.ub.edu/que-ofereix-el-crai/acces-recursos/acces-recursos-proxy

Accediu a tots els recursos en suport paper i electrònic del CRAI a través del Cercabib
cercabib.ub.edu

Per saber-ne més accediu al Servei d’Atenció als Usuaris, un servei d’atenció personalitzada 24 hores al dia i 7 dies a la setmana
crai.ub.edu/sau

Al web del CRAI podeu trobar més informació sobre els propers cursos que es duran a terme a la vostra biblioteca
crai.ub.edu/formacio

© CRAI, curs 2021-22

ERIC

Guia ràpida

ERIC

ERIC (Educational Resources Information Center) és una base de dades especialitzada en educació creada pel Departament d’Educació del Govern dels EUA (USDE). És la base de dades més utilitzada arreu del món per a la investigació en educació i altres temàtiques afins.
Per accedir-hi, escrivim «ERIC» al quadre de cerca del Cercabib. En el primer resultat que ens apareix, cliquem al segon enllaç, «Accés restringit als usuaris de la UB via Proquest», que es correspon amb la versió de pagament. En aquesta guia ens basarem en aquesta versió, atès que és la que disposa d’eines de cerca més potents. Si encara no les hem introduïdes, se’ns demanaran les nostres credencials de la UB per poder-hi entrar.
ERIC conté prop d’1,7 milions de registres de més de 1.250 publicacions periòdiques. També inclou, entre d’altres, ressenyes, llibres, actes de congressos, documents governamentals, tesis i informes de tots els àmbits de l’educació. El seu àmbit cronològic és des de l’any 1966 fins a l’actualitat, i s’actualitza mensualment.
ERIC permet, entre d’altres:
Fer cerques de documents avaluats per experts
Refinar els resultats amb limitadors
Exportar els resultats de les cerques directament a formats com Excel i PDF, i enviar-los per correu electrònic
Citar en APA i exportar directament a RIS (format compatible amb el gestor bibliogràfic Mendeley)
Crear un compte personal amb què podrem veure i guardar les cerques per a sessions posteriors i rebre alertes per correu i RSS
La llengua de cerca és l’anglès, atès que la major part de continguts d’ERIC són en aquest idioma, malgrat que la interfície de ProQuest sigui en castellà.
La Cerca bàsica fa la cerca en tots els camps de tots els registres. En introduir els termes en el quadre de cerca, el sistema fa suggeriments de forma automàtica.
Podem usar operadors booleans per combinar els termes de cerca, i truncaments per substituir caràcters.

CONTINGUTS

CARACTERÍSTIQUES MÉS DESTACADES

CERQUES

També podem triar si volem recuperar només els registres que han estat avaluats per experts en aquella matèria.
La Cerca avançada permet fer cerques complexes, en què podem escollir els camps on volem localitzar els termes: qualsevol camp, autor, matèria, resum, títol de la publicació i títol del document, entre d’altres. També podem combinar aquests termes mitjançant els operadors booleans i els truncaments, com a la cerca bàsica.
Des de la cerca avançada podem triar la data, l’idioma, el tipus, el nivell educatiu i el públic objectiu dels documents que volem cercar i, com a la cerca bàsica, podem limitar a registres avaluats per experts. També podem decidir l’ordre dels resultats obtinguts i el nombre de resultats que volem visualitzar en cada pàgina.
Podem tornar a les cerques que hem fet des de «Búsquedas recientes» i des d’aquest espai guardar-les, modificar-les, combinar-les o exportar-les. De cada cerca també podem crear un avís («Crear alerta») per rebre notificacions quan s’incorporin documents que coincideixin amb la cerca guardada.
ERIC utilitza un llenguatge controlat per classificar i organitzar els documents, compost per més d’11.000 termes i referències relacionades.
El tesaurus ens indica quins són els temes establerts per a la identificació temàtica dels documents, i ens informa sobre els documents que estan relacionats. És a dir, es pot utilitzar el tesaurus com un sistema de cerca alternatiu al de paraules clau. La cerca mitjançant el tesaurus és més precisa que la de paraules clau, però només recupera registres que ja han estat indexats a ERIC.

Tesaurus

S’hi pot accedir des de la cerca avançada.
Les cerques mostren descriptors que es corresponen amb el terme buscat. Per exemple, si cerquem informació sobre matemàtiques, introduïm «mathematics» al tesaurus i apareix un llistat de termes relacionats amb què podem refinar la nostra cerca.
Fent clic a qualsevol descriptor se’ns mostra la seva relació jeràrquica amb els altres termes. Clicant al petit requadre del costat, podem veure’n la informació completa.
Seleccionant les opcions desitjades i fent clic a «Añadir» el sistema ens afegirà els termes a la nostra cerca. Si cal, es pot repetir el procés amb altres descriptors, i combinar-los amb operadors booleans.

RESULTATS

Visualització

En els resultats podem identificar on apareixen els nostres termes de cerca perquè estan marcats en groc.
En el cas que ho necessitem, podem restringir la cerca mitjançant la columna de l’esquerra de la pantalla de resultats, amb límits com el tipus de font, la data de publicació, el tipus de document, l’idioma, etc.
Els resultats s’ordenen per rellevància o per data. Quan ens interessi algun registre, podem clicar a «Mostrar resumen» per veure’n una fitxa resumida. Si encara ens cal més informació sobre aquell registre, podem accedir a la seva fitxa completa tot clicant al títol o bé a «Resumen/detalles». En aquesta fitxa podem clicar a l’autor/a per veure altres obres seves incloses a ERIC. També podem accedir a un llistat de tot el que la base de dades té sobre la publicació en qüestió si cliquem al títol de la publicació. Als camps «Materia» i «Identificador/palabra clave» podem veure el llistat de matèries i temes i clicar a l’opció que vulguem per fer cerques de temàtica similar.